Nafarroako Parlamentuko Mahaiak, 2019ko martxoaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, Nafarroako esnetarako behien ustiategietako produkzioaren kontrolerako eta animalien ongizaterako eredu berriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko martxoaren 15ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, kontseilariak osoko bilkuran ahoz erantzun dezan:

Kontuan hartuta Nafarroako Gobernuaren politika dela eta programa-akordioan jasotzen dela lehen sektorea bultzatzea eta aldeztea nekazaritzako elikagaien balio-katean presente dagoen sektore berritzaile eta dibertsifikatu gisa, eta kontuan hartuta Pirinioari buruzko ponentziak defendatu zuela tokiko produkzioak babestea populazioa finkatzeko faktore gisa,

Produkzio sasi-integratuko sistema bati atxikita dauden Nafarroako esnetarako behien ustiategiek jasotzen al dute kanpoko aholku independenterik eta babes-politikarik nekazaritzako ustiategi txikien bideragarritasuna mantentzeko azken produktuan eta animalien ongizatean?

Iruñean, 2019ko martxoaren 11n

Foru parlamentaria: Teresa Sáez Barrao